Tervetuloa seuraamaan Rikotusta eheäksi -ohjelmaa!
Tänään keskustelemme vaikeasta aiheesta, -
seksuaalisesta hyväksikäytöstä ja siitä toipumisesta -
terapeutti, pastori, kirjailija Seppo Jokisen kanssa.
Tervetuloa ohjelmaan, Seppo! - Kiitos.
Seksuaalisesta hyväksikäytöstä keskustellaan paljon julkisuudessa.
Mitä kaikkea se pitää sisällään terapeutin näkökulmasta?
Seksuaalinen hyväksikäyttö terapeutin näkökulmasta sisältää -
pahimman mahdollisen loukkauksen, mitä ihmisyyteen voi tulla.
20 vuotta sitten kirjani Isän ikävä -
julkistettiin Joensuussa.
Keskusseurakuntatalolla oli ehkä -
400 ihmistä julkistamistilaisuudessa.
Sen yhteydessä oli pari luentoa.
Toisessa niistä sanoin, että jos joku haluaa keskustella, -
niin olen valmis siihen tilaisuuden jälkeen.
Keskusteluhalukkaita tuli lähes 100.
Olin sopinut pastorin kanssa, -
joka minut oli sinne kutsunut, että saan hänen työhuoneensa käyttöön.
Kahteen asti istuin siellä. Rukoilin ja keskustelin -
näiden ihmisten kanssa. Näistä noin 100:sta oli -
ehkä vähän yli 40 seksuaalisesti hyväksikäytettyjä.
Puheessani sanoin, että jos enemmän olisi halunnut rikkoa ihmistä, -
olisi pitänyt tappaa hänet. Yksi heistä sanoi: -
"Ei, se olisi ollut paljon helpompaa."
Nyt hän on joutunut koko elämänsä elämään sen kokemuksen kanssa, -
niitten tunteiden kanssa.
Samassa yhteydessä eräs toinen sanoi, -
voisinko neuvoa jostain kristillistä terapeuttia.
Valitettavasti hänellekin piti sanoa, etten sieltä tunne yhtään.
Hän halusi, että terapeutti voisi myös rukoilla hänen puolestaan.
Tästä heräsi minulle ajatus, -
joka muutaman vuoden kuluttua alkoi toteutua -
eli aloittaa kristillinen sielunhoitoterapiakoulutus.
Siinä alan ammatti-ihmisiä koulutetaan sielunhoitoterapeuteiksi.
Keskeisenä työvälineenä siinä on rukous.
Seksuaalinen hyväksikäyttö ja sen kokeneet oli suurin taustaryhmä, -
mikä vaikutti niin, että koin, että minun pitää tehdä jotain.
Se rikkoutuminen oli minulla kyllä silloin jo tiedossa.
Olin tavannut joitakin seksuaalisesti hyväksikäytettyjä.
Jatkuvasti tämän kirjan julkistamisen jälkeen -
heitä tuli yhä enemmän. 90-luvun loppuvuodet -
ja 2000-luvun alkuvuodet olivat oikeastaan työssäni -
vain seksuaalisesti hyväksikäytettyjä. Joitakin muitakin oli kyllä.
Olet siis hoitanut hyväksikäytön uhreja vuosikausia, kuten totesit.
Tunnet uhrit hyvin, mutta millaisia ovat mielestäsi -
tyypillisimmät hyväksikäyttäjät?
Hyväksikäyttäjä on mielestäni hyvin vahvasti narsistinen -
tai patologinen persoona. Hän ei tunne syyllisyyttä.
Hän ei tunne myöskään omaa vastuutaan tässä tapauksessa.
Hän uskottelee itselleen rakastavansa lasta.
Hän uskottelee itselleen, että lapsi haluaa -
tällaista hänen antamaansa rakkaudenosoitusta.
He vetoavat hyvin vahvasti siihen, etteivät ole tehneet mitään pahaa.
Olen myös ollut muutamana kerran näissä perhetilanteissa.
Eräässä insestiperheessä isä on käyttänyt -
itse asiassa kahta omaa lastaan hyväksi.
Hän oli hyvin hiljainen, jopa hissukan ja kiltin oloinen.
Vaimo ja lapsetkin olivat mukana keskustelussa, -
mutta hän ei yksinkertaisesti ymmärtänyt tehneensä jotain pahaa.
Tämä mielestäni johtuu hengellisesti siitä, -
että he eivät näe omaa pahuuttaan -
ja psykologisesti siitä, että syyllisyydentunne on torjuttu pois.
Hyväksikäyttötilanteessakin he usein pyrkivät siirtämään -
syyllisyyden uhrille ja aika usein sanovat, -
että sinähän halusit tätä. Osoitit sen selvästi.
Siinä käytetään tätä hyväksi, ja uhreilla on yleensä -
musertava syyllisyyden tunne aikuisena.
Näin juuri siksi, että se, jolle syyllisyys kuuluisi, ei sitä kanna.
Viittasitkin jo perheen sisäiseen seksuaaliseen hyväksikäyttöön, -
mutta missä tavallisimman tätä tapahtuu?
Valitettavasti minulla olleissa tilanteissa...
Lasken tämän hyväksikäytön lapseen ja nuoreen kohdistuvana -
ja täysikäisyydestä eteenpäin se on raiskaus.
Valitettavan usein hoitamissani tapauksissa se on ollut perheissä.
Silti aika harvoin on esim. lasten biologinen isä käyttänyt hyväkseen.
Kun äiti on käyttänyt hyväksi, -
niin minulla on joka kerta ollut biologinen äiti.
Isäkokemus on enemmänkin ollut sitä, -
kun avioeron jälkeen on perheeseen tullut äidin uusi mies, isäpuoli.
Sieltä on tullut se hyväksikäyttö- kokemus.
Tietysti sen selittää ja sen ymmärtää, -
että aikuisena perheeseen tulevalla ei ole tunnekontaktia lapseen.
Hän tulee äidin ja itsensä välisen seurustelun seurauksena.
Lapsi on ulkopuolella hänen tunnekontakteistaan.
Tämä selittää sitä, muttei tietenkään lupaa anna siihen.
Varsinkin, jos on tyttö, joka alkaa aikuistua naiseksi, -
niin siinä vaiheessa hyväksikäytöt yleensä viimeistään alkavat.
Ne eivät suinkaan ala vasta silloin. 4-vuotiaitakin on ollut -
ja jopa siitäkin nuorempia. 5-7-vuotiaita.
Lapsihan on silloin pieni lapsi.
Seksuaalista hyväksikäyttöä on myös uskonnollisissa yhteisöissä.
Miten siitä voi selvitä, että hengellisestä auktoriteetista tulee -
seksuaalinen hyväksikäyttäjä?
Vaikea siitä on selvitä.
90-luvulla Suomessa oli hengellinen järjestö, -
aika voimakaskin, opiskelijajärjestö.
Nimenkin voin sanoa, koska Iltasanomat kirjoitti tästä -
ison monen sivun jutun. Se oli Navigaattorit.
En tiedä, tunnetko.
Sen amerikkalainen johtaja oli hyväksikäyttänyt nuoria poikia.
Noin 18-vuotiaita, jopa alle ja yli.
Kun hyväksikäyttö tuli tietoisuuteen, hän muutti Amerikkaan.
Hän esiintyi täällä heteromiehenä vaimo mukanaan.
Hän oli hyvin lämmin persoona, isällinen, hellä.
Sillä hän sai näiden nuorten poikien luottamuksen.
Hän oli siis homoseksuaalinen hyväksikäyttäjä.
Navigaattorit on kansainvälinen iso järjestö.
Amerikasta pääjärjestö otti minuun yhteyttä ja pyysi, -
voisinko tulla näitä uhreja hoitamaan Helsinkiin.
Lupasin tulla ja hoidin heitä puoli vuotta siellä ryhmänä.
Heitä tuli ryhmään jonkin verran. En nyt viitsi mainita määriä.
Kävin Turusta pitämässä heille ryhmää.
Iltasanomat sai jostain tietää, että tällainen juttu oli ollut.
Ne soittivat minulle ja silloiselle Navigaattorien puheenjohtajalle, -
joka ei ollut tässä enää ollut mukana.
He sanoivat antavansa 2 päivää aikaa. Juttu tulee joka tapauksessa, -
mutta saamme halutessamme kertoa oman näkemyksemme.
Jos emme halua, niin he tekevät sellaisen, kuin he haluavat.
Neuvottelin Navigaattorien silloisen puheenjohtajan kanssa -
ja päädyimme siihen, että haluamme antaa jutun -
eli saamme toivottavasti vaikuttaa siihen oikealla tavalla.
He haastattelivat meitä. Minäkin sain kainalojutun isoon juttuun, -
jossa sain kertoa oman näkemykseni.
Osa halusi tähän hoitoryhmään tulla.
Siinä ei ollut siis kaikkia uhreja, vaan ne, jotka halusivat mukaan.
Minun diagnoosini puolen vuoden tapaamisista oli, -
että kaikilla oli ns. isän ikävä.
Tavalla tai toisella isäsuhde oli jäänyt vaillinaiseksi/vajaaksi -
tai oltiin kokonaan ilman isää. Tämä käytti tätä isyyttä -
ja omaa persoonansa ja sitä, että oli selvästi vanhempi, hyväksi.
Hän tunnisti isän ikävä -tapaukset niistä muista nuorista miehistä.
Tämä onkin yksi merkittävä piirre, -
että hyväksikäyttäjät tunnistavat uhrit ja usein ne, -
joiden seksuaalirajat on rikottu jo ennen -
tai joilla ei ole puolustajaa/eivät ole oppineet puolustautumaan.
Ei ole kerrottu, mitä saa tehdä, mitä ei.
Nykyään vanhemmat aika paljon valistavat lapsia, -
mihin ei kukaan saa lasta koskea.
Kerrotaan erogeeniset alueet, jonne kenelläkään ei ole asiaa -
ilman lupaa eikä luvankaan kanssa lapsen kohdalla.
Siihen aikaan oli enemmän lapsia, jotka eivät tienneet tätä.
Sitten lämpö, hellyys ja hoiva vetoavat niin vahvasti, -
että vastenmielisyydestä huolimatta sillä sai ostaa syliä, -
kun antoi oman seksuaalisuutensa käyttöön.
Miten he selvisivät? Et voi ehkä heistä sanoa, mutta yleisesti, -
jos hyväksikäyttäjä on ollut uskonnollinen auktoriteetti.
No, ainakin uskonnollinen auktoriteetti -
ja käsitys koko uskosta on vaarassa joutua roskakoriin.
Sielläkin käytiin paljon tätä uskon keskustelua siitä, -
voiko tämmöinen olla yleensä uskonnollinen, kristillinen yhdistys.
Monet olivat pettyneitä. Selviytyivätkö he sitten elämään?
Tapaamamme aika oli niin lyhyt. Sillä hetkellä näytti siltä, -
että selviytyvät. Joitakin selviytyneitä olen tavannut myöhemmin.
Se on kuitenkin Jumalan ihme aina, jos joku selviytyy siitä.
Mielestäni inhimillisillä konsteilla, lääkityksillä ym. -
voi selviytyä jotenkin. Jotta voisi olla tasapainossa itsensä kanssa -
ja pystyisi rakastamaan ja ottamaan sitä vastaan, ei ehkä ole helppoa.
Mennään hyväksikäytön seurauksiin seuraavaksi.
Millaisia jälkiä tämä hyväksikäyttö jättää?
Millaisia henkisiä ja fyysisiä oireita uhreilla voi olla?
No, uhrit reagoivat monin eri tavoin.
Jos ajatellaan tyttöä/naista, -
joita minulla olleet uhrit ovat pääasiassa olleet -
- on ollut muutama mieskin, niin he reagoivat yleensä siten, -
että jotkut alkavat kostaa miehille hyväksikäyttäjän oltua mies.
He alkavat aikuisena hyväksikäyttää miehiä ja voivat kostaa.
He antavat tuntea sen, miltä hyväksikäytetyksi tuleminen tuntuu, -
kun tulee jätetyksi ja petetyksi ja yleensä vielä rahastetuksi.
Jotkut kehittävät puolustusmekanis- mikseen vastenmielisen ulkonäön.
He eivät halua mitenkään olla viehättäviä, -
ettei vaan kukaan kiinnostuisi heistä.
Jotkut yrittävät selvitä normaalin mittapuun mukaan -
eli yrittävät mennä avioliittoon ja rakastuvatkin useimmiten.
Sitten se avioliitto ei vain tahdo onnistua, ei ainakaan seksielämä.
Amerikassa oli 90-luvulla tehty tutkimus isän merkityksestä, -
siis turvallisen isäsuhteen merkityksestä -
nimenomaan tytön seksuaalisuuteen aikuisena.
Siinä todettiin, että jos tytöltä puuttuu turvallinen isän syli, -
niin hänellä on jonkin asteisia seksuaalisia vaikeuksia aikuisena -
aina suhteessa mieheen. Isän sylin merkitys on arvaamattoman suuri.
Sen tehtävä on opettaa tyttö turvallisesti olemaan miehen lähellä.
Jos se ei toimi, niin se jo voi aiheuttaa ongelmia.
Saati, jos on isä tai joku muu hyväksikäyttänyt, -
niin ehkä vaikein seuraus siitä on -
tämmöinen diagnoosi kuin vaginismi.
Se tarkoittaa sitä, että kroppa vastustaa sukupuoliyhteyttä niin, -
että aina yritettäessä kroppa menee kramppiin.
Tiedän ja tunnen näitä uhreja, -
jotka ovat menneet avioliittoon rakkaudesta -
eli he ovat rakastaneet puolisoaan syvästi, -
mutta eivät pysty seksuaaliseen kanssakäymiseen.
On yritetty lääkehoitoa, diapamia, kaikkea mahdollista, -
jopa beetasalpaajia lääkityksenä, jotta keho rentoutuisi sen verran.
Joidenkin kohdalla ei ole mikään auttanut.
Siinä on sitten rukoiltu ja tehty kaikkea mahdollista.
Siitä huolimatta lopputulos on ollut, -
että normaali sukupuoliyhteys ei vaan toimi.
Raamattukaan ei vaikene seksuaalisesta hyväksikäytöstä.
Mitä olet löytänyt tähän liittyen Raamatusta?
Minusta tähän liittyy parhaiten se, -
että joka viettelee yhden näistä pienimmistä, on parempi, -
kun pantaisiin myllynkivi kaulaan ja upotettaisiin meren syvyyteen.
Se oli Jeesuksen näkemys. Näin Hän ajatteli teosta.
Silti Hän haluaa hyväksikäyttäjänkin armahtaa, -
jos hyväksikäyttäjä saa ensin armon saada synnintunnon.
Tähän syntiin nimenomaan pitää saada synnintunto -
ja tuntea se hirvittävä synti, minkä on tehnyt -
ja pystyä katumaan sitä.
Tähän mennessä olen tavannut vain yhden, joka on pystynyt katumaan.
Hänelle olen voinut julistaa synninpäästön. Hän oli nainen.
Hän oli äitinä käyttänyt omaa lastaan hyväksi.
Hän oli saanut sen armon tulla katumukseen.
Hän katui ja hänen käymänsä taistelu oli hyvin vahva ja voimakas -
armon saamiseksi. Sain olla siinä mukana -
pitkän viikonloppuprosessin jälkeen -
ja julistaa hänelle sen synnin anteeksi.
Muita en ole tavannut.
Yhdenkin hyväksikäyttäjän tunsin etäisesti.
Hyväksikäyttäjä oli äidin puoliso, ei tytön isä.
Kun tyttö aikuisena meni kertomaan, että olet ollut hyväksikäyttäjä.
Hyväksikäyttäjä oli siinä toivonut sen lentokoneen putoamista, -
mihin nainen oli menossa. Putoaisit maahan ja kuolisit.
Hän oli käyttänyt tätä lapsena hyväksi 10 vuotta -
seksuaalisesti ikävuosina 4-14 v.
Tämä tytär kertoi minulle myöhemmin sen. Hän oli minun tuttuni.
Tämmöinen oli tämän hyväksikäyttäjän vastuu.
Äidit yleensä näissä tilanteissa valitettavasti eivät havaitse -
tätä hyväksikäyttöä. Se on enemmän sääntö kuin poikkeus.
Siinä on ilmeisesti myös vahva psykologinen torjuntamekanismi.
Olisi liian vahvaa nähdä se syyllisyys, -
mikä äitinä olisi siitä, että sallii sitä.
Tässäkin mainitsemassani tapauksessa äiti oli täysin yllättynyt,
kun aikuinen tytär kertoi, että hyväksikäyttö jatkui 10 vuotta.
Hän kyllä halusi molempiin suuntiin selvittää kokemansa.
Hän halusi antaa sen tiedon molemmille - äidille ja isäpuolelle, -
mutta se ei kauhean paljon muutosta tuonut.
Mennään tähän toipumiseen.
Minkälaisten terapiamuotojen ja hengellisten muotojen -
olet nähnyt auttavan uhreja?
No, ensin pitää lähteä siitä todellisuudesta, että uhri on uhri.
Hän ei ole tekijä. Joissakin hengellisissä piireissä julistetaan -
uhrille anteeksi hyväksikäyttäjän teko. Se vain lisää syyllisyyttä -
ja pahaa oloa. Missään nimessä hänelle ei saa julistaa anteeksi -
hänelle tehtyä hyväksikäyttöä.
Minä olen enemmänkin rukoillut, että Jumala siirtäisi syyllisyyden -
sen kannettavaksi, jolle se kuuluu.
Olen rukoillut, että Jumala vapauttaa uhrin puhtaaksi tästä teosta.
Olen rukoillut heille puhtautta ja sitä, että Pyhä Henki antaa -
puhtauden tunteen heidän kroppaansa ja mieleensä.
Heidän henkensä on puhdas.
Usein vasta monen tapaamisen seurauksena -
se alkaa mennä tänne läpi, että on puhdas tässä suhteessa.
Heillähän on usein syyllisyyttä -
ja joillakin on hyvin vahva tunne, että he ovat saastaisia.
Neuroottista pakonomaista pesurituaalia jotkut harjoittavat.
Käsiä pestään jatkuvasti. Yritetään sitä likaa pestä pois itsestä -
eikä se lähde käsiä eikä valitettavasti muutakaan pesemällä.
Minusta hoidon ykköstavoite on saada sisäistettyä puhtauden tunne -
eikä uhri ole tehnyt mitään väärin. Tässä on rukous kaikkein tärkeintä.
Selittelyt eivät auta, vaan olen rukoillut, että Pyhä Henki toimii.
Että Jeesus näkee, että tässä on puhdas ja viaton lapsi.
Vahvista tämä puhtaus ja viattomuus hänessä.
Millaisia toipumistuloksia olet saanut terapeuttina todistaa?
Olen saanut monenlaisia.
Muistan yhden tapauksen, jossa terapia kesti 6 vuotta.
Hän oli vahvassa lääkityksessä.
Aikuisena hänellä oli vielä raiskaus siinä painolastina.
Kyseessä oli nainen.
6 vuoden aikana saatiin se, että lääkitys loppui lähes kokonaan.
Hän pystyi palaamaan töihin. Hän oli uskova kristitty -
jo terapiaan tullessaan eli usko hänellä oli.
6 vuoden jälkeen hän pystyi vielä kouluttautumaan uuteen ammattiin.
Istuin Kauppakeskuksessa Turussa kahvilla, -
Mylly-niminen se taisi olla Raisiossa.
Kerran hän tuli toisen naisen kanssa tervehtimään iloisesti -
ja esitteli minulle aikuisen tyttärensä.
Hän kertoi juuri sinä päivänä valmistuneensa ammattiin.
Se oli tämmöinen aika korkeakin saavutus.
Hän oli hyvin onnellinen valmistumisestaan.
Tämä oli 10 vuotta terapian jälkeen ja olen siitä päätellyt, -
että hänkin oli päässyt takaisin elämään -
ja saavuttanut terveyden, kuten Freud sen määritteli.
Psyykkisesti terve on ihminen, joka kykenee tekemään työtä, -
rakastamaan ja vihaamaan. Tunteet siis toimivat ja pystyy työntekoon.
Uskon, että hän oli ja hän oli myös uskossa ja on.
Olen aina joskus tavannut hänet edelleen, -
ja hän tekee vapaaehtoista hengellistä työtä.
Millaisia ohjeita antaisit niille, -
joilla on hyväksikäyttöhistoria pinnan alla kuplimassa, -
muttei ehkä ole uskaltanut lähteä käsittelemään sitä?
Jos on tiedostanut sen, niin ilman muuta pitäisi käsitellä.
Usein se on niin raju lapsuuden stressi, -
että mieli eli psyyke poistaa tietoisuudesta sen syyn.
Oireet silti jäävät. Ne hän tuntee, ja paha olo on jatkuva.
Minäkin oireista uskon näkeväni, mikä on taustalla, -
mutta sitä ei koskaan voi sanoa toiselle, -
koska se ei ole varma. Siitä tulee vielä lisäpainolasti, -
jos ei olekaan hyväksikäyttöä. Hyväksikäyttöä on verbaalista, -
koskettelemista, psyykkistä, fyysistä, kaikkea mahdollista.
Siksi sitä on vaikea arvioida, mikä siellä on taustalla.
Olen yleensä rukoillut, että Jumala näyttää, mistä oireet johtuvat.
Kun Jumala sen näyttää, hän antaa myös näkemyksen historiaan -
eli mitä on tapahtunut. Jumalahan voi parantaa -
vaikka silmänräpäyksessä kaikesta, mutta uskon, -
että tässäkin on historia niin traumaattinen ja tuskallinen, -
ettei mieli ehkä kestä sitä, jos Jumala parantaisi yhtäkkiä.
Kun saamme käsitellä ne kivut pikkuhiljaa, -
purkaa ne pois ja rukoilla parantumista koko ajan, -
niin minusta se voi olla vahvempi perusta jatkoterveydelle.
Kyllä se vaikeaa on ja hyvin raskas taakka.
Nyt tehdään niin kuin tässä ohjelmasarjassa on tapana, -
että siunaat katsojiamme.
Jospa tänään siunattaisiin erityisesti niitä, -
joilla on seksuaalisen hyväksikäytön historia ja kokemus.
Pyhä Jumala, rakas taivaallinen Isä, -
siunaan ja rukoilen näiden puolesta -
ovatpa he naisia tai miehiä, vielä lapsia tai aikuisia, -
joilla on seksuaalinen hyväksi- käyttö taustassaan ja elämässään.
Jeesuksen parantavaa läsnäoloa heille.
Pyydän Sinua, Jeesus, parantamaan heidät veresi hinnalla.
Jokaisen lapsen, joka on myllyn- kiven kaulaansa ansainneen uhri.
Herra Jeesus Kristus, Jumalan Poika, armahda heitä.
Armahda meitä ja anna veresi kunnia näiden ihmisten kohdalle siinä, -
että poistat sen taakan ja parannat heidät -
ja annat heille täyden vapauden.
Herramme Jeesuksen Kristuksen armo, Jumalan, Isän, rakkaus -
ja Pyhän Hengen osallisuus olkoon kanssanne -
nyt, aina ja iankaikkisesti. Aamen.
Olet juuri katsonut Rikotusta eheäksi -ohjelman.
Mikäli se on koskettanut sinua, voit tukea sarjan tuottamista.
Voit soittaa numeroon tai lahjoittaa ruudussa näkyvälle tilille -
käyttäen viitenumeroa 9920.
Kiitos tuestasi!
Tekstitys: Tuula-Riitta Virrankare